Saistošo noteikumu projekts

Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvās pabalstiem Alūksnes novadā”

Izdoti saskaņā ar Pašvaldību likuma
44. panta otro daļu

Izdarīt Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvas pabalstiem Alūksnes novadā” šādus grozījumus: 

1. Papildināt 7.punktu ar 7.13. apakšpunktu šādā redakcijā:
	“7.13. pabalstu Ukrainas civiliedzīvotāju ēdināšanai.”
2. Papildināt noteikumus ar XII.3 nodaļu šādā redakcijā: 
“XII.3 Pabalsts Ukrainas civiliedzīvotāju ēdināšanai
66.16 Pabalstu Ukrainas civiliedzīvotāju ēdināšanai (turpmāk šajā nodaļā – pabalsts) piešķir, ja persona atbilst Ukrainas civiliedzīvotāju atbalsta likuma 12. panta nosacījumiem un ir reģistrēta Ukrainas civiliedzīvotāju atbalsta sniegšanai nepieciešamās informācijas reģistrā (turpmāk – UCASNIR).
66.17Tiesības uz pabalstu tiek piešķirtās vienlaicīgi ar reģistrāciju UCASNIR.
66.18Pabalsta apmērs ir papildus pabalsts šim mērķim piešķirtajiem valsts līdzekļiem un no pašvaldības līdzekļiem sastāda ne vairāk kā 5 EUR (pieci euro) par personu dienā.
66.19 Pabalstu pārskaita ēdināšanas pakalpojuma sniedzējam pēc rēķina saņemšanas par faktiski sniegtajiem pakalpojumiem, nepārsniedzot valsts un pašvaldības līdzekļu kopsummu (10 EUR (desmit euro)) par personu dienā.”


Domes priekšsēdētājs				                                                      Dz. Adlers 

Alūksnes novada pašvaldības domes saistošo noteikumu projekta “Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvas pabalstiem Alūksnes novadā” paskaidrojuma raksts

	Paskaidrojuma raksta sadaļas
	Informācija

	1. Projekta mērķis un nepieciešamības pamatojums 
	Saistošo noteikumu projekta mērķis ir saglabāt ēdināšanas atbalstu Ukrainas civiliedzīvotājiem sākotnējā līmenī. Ņemot vērā, ka ar Ministru kabineta 2026. gada 3. marta noteikumiem Nr.109 “Grozījumi Ministru kabineta 2022. gada 8. jūnija noteikumos Nr. 339 “Noteikumi par primāri sniedzamā atbalsta nodrošināšanu Ukrainas civiliedzīvotājiem”” valsts finansētais atbalsts Ukrainas civiliedzīvotāju ēdināšanas izdevumu segšanai ir samazināts no 10 EUR līdz 5 EUR dienā, pastāv risks, ka samazināsies atbalsta saņēmēju iespējas nodrošināt pamatvajadzībām atbilstošus ēdināšanas apstākļus. Lai saglabātu līdzšinējo atbalsta līmeni un nepieļautu Ukrainas civiliedzīvotāju sociālās situācijas pasliktināšanos, pašvaldība ir izvērtējusi nepieciešamību nodrošināt papildu finansiālu atbalstu no pašvaldības budžeta līdzekļiem 5 EUR apmērā dienā vienai personai. Tādējādi kopējais ēdināšanas atbalsts saglabātos līdzšinējā apmērā, kas tika nodrošināts pirms valsts finansējuma samazinājuma. Papildu finansējuma piešķiršana ir nepieciešama, lai veicinātu Ukrainas civiliedzīvotāju sociālo aizsardzību, nodrošinātu viņu pamatvajadzību apmierināšanu un mazinātu negatīvo ietekmi, ko rada valsts atbalsta apmēra samazinājums. Šāds risinājums atbilst pašvaldības interesēm sniegt humānu un sociāli atbildīgu atbalstu personām, kuras kara darbības rezultātā ir spiestas uzturēties Latvijas teritorijā.

	2. Projekta fiskālā ietekme uz pašvaldības budžetu
	Saistošo noteikumu projektam ir neliela fiskāla ietekme uz pašvaldības budžetu. 2026. gadā līdz saistošo noteikumu grozījumu izdošanai atbalstu Ukrainas civiliedzīvotāju ēdināšanai izmantoja 5 (piecas) personas, katra 1 (vienu) dienu par summu 50 EUR (piecdesmit euro).

	3. Projekta sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ietekme uz konkurenci
	3.1. Sociālā ietekme – saistošo noteikumu projekts veicina Ukrainas civiliedzīvotāju sociālo aizsardzību, nodrošina viņu pamatvajadzību apmierināšanu un mazina negatīvo ietekmi, ko rada valsts atbalsta apmēra samazinājums.
3.2. Ietekme uz vidi –  saistošo noteikumu projektam nav ietekmes uz vidi.
3.3. Ietekme uz iedzīvotāju veselību – saistošo noteikumu projekts, nodrošinot sabalansētu ēdināšanas pakalpojumu, ietekmē Ukrainas civiliedzīvotāju labsajūtu un veselību.
3.4. Ietekme uz uzņēmējdarbības vidi pašvaldības teritorijā – saistošo noteikumu projektam nav ietekmes uz uzņēmējdarbības vidi pašvaldības teritorijā.
3.5. Ietekme uz konkurenci – saistošo noteikumu projekts neietekmē konkurenci.

	4. Projekta ietekme uz administratīvajām procedūrām
	4.1. Atbalsta sniegšanas koordināciju nodrošina Alūksnes novada pašvaldības vienotais valsts un pašvaldības klientu apkalpošanas centrs
4.2. Paredzētās administratīvo procedūru izmaksas – nav administratīvo procedūru izmaksu.

	5. Projekta ietekme uz pašvaldības funkcijām un cilvēkresursiem
	5.1.Pašvaldība var brīvprātīgi īstenot savas iniciatīvas ikvienā jautājumā, ja šādu darbību neierobežo citi normatīvie akti. 
5.2. Papildu cilvēkresursi nav nepieciešami. 

	6. Informācija par projekta izpildes nodrošināšanu
	Projekta izpilde ir Alūksnes novada pašvaldības kompetencē.

	7. Projekta prasību un izmaksu samērīgums pret ieguvumiem, ko sniedz mērķa sasniegšana
	7.1. Projekts ir piemērots šī paskaidrojuma raksta 1. punktā noteiktā mērķa sasniegšanai.
7.2. Pašvaldības rīcība ir atbilstoša normatīvo aktu prasībām.

	8. Projekta izstrādes gaitā veiktās konsultācijas ar privātpersonām un institūcijām
	Ievērojot Pašvaldību likuma 46. panta trešās daļas nosacījumus, Projekts tika publicēts Alūksnes novada pašvaldības oficiālajā tīmekļvietnē www.aluksne.lv sabiedrības viedokļa noskaidrošanai laika periodā no ___________. līdz __________. Sabiedrības viedoklis _____ saņemts.




Domes priekšsēdētājs								Dz. ADLERS
